
ΤΕΥΧΟΣ ΔΕΥΤΕΡΟ 


Αρ 


. Φύλλου 3536 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ή μη της κατάρτισης του νέου Κανονι¬ 
σμού Εσωτερικής Υπηρεσίας του Ειρηνοδικείου 
Ξάνθης, που επήλθε με την υπ'αριθμ. 1/2017 από¬ 
φαση της Ολομέλειας αυτού. 

2 Έγκριση ή μη της τροποποίησης - συμπλήρωσης 
του υφιστάμενου Κανονισμού Εσωτερικής Υπηρε¬ 
σίας του Ειρηνοδικείου Χανίων, που επήλθε με την 
υπ'αριθμ. 1/2017 απόφαση της Ολομέλειας αυτού. 

3 Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Αργο¬ 
στολιού, που επήλθε με την υπ'αριθμ. 1026/2016 
πράξη της Ολομέλειας αυτού. 


ΑΠΟΦΑΣΕΙΣ 

Αριθμ.απόφ. 43/2017 (1) 

Έγκριση ή μη της κατάρτισης του νέου Κανονι¬ 
σμού Εσωτερικής Υπηρεσίας του Ειρηνοδικεί¬ 
ου Ξάνθης, που επήλθε με την υπ' αριθμ. 1 /2017 
απόφαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 1 Ιουνίου 2017, ημέρα Πέμπτη και ώρα 10.00 1 , 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης - Εισηγητής, 
8) Μαρία Γαλάνη-Λεοναρδοπούλου, 9) Βασίλειος Καπε- 
λούζος, 10) Ιωσήφ Τσαλαγανίδης, 11) Ευγενία Προγάκη, 
12)Αγγελική Αλειφεροπούλου, 13) Γεώργιος Κοντός, 


14)Βασίλειος Πέππας, 15) Γεώργιος Λέκκας, 16) Ειρήνη 
Καλού, 17) Αρτεμίσια Παναγιώτου, 18) Χρήστος Βρυνιώ- 
της, 19) Δημήτριος Γεώργας, 20) ΔημήτριοςΤζιούβας, 
21) Γεώργιος Αναστασάκος, 22) Ιωάννης Μαγγίνας, 23) 
Σοφία Καρυστηναίου, 24) Δήμητρα Κοκοτίνη, 25) Διο¬ 
νυσία Μπιτζούνη, 26) Γεώργιος Χοϊμές, 27) Αβροκόμη 
Θούα, 28) Νικήτας Χριστόπουλος, 29) Πέτρος Σαλίχος, 
30) Ιωάννης Φιοράκης, 31) Ιωάννης Μπαλιτσάρης, 
32) Γεώργιος Παπαηλιάδης, 33) Αλεξάνδρα Κακκαβά, 
34) Παρασκευή Καλαϊτζή, 35) ΝικόλαοςΤσάκος, 36) Ναυ- 
σικά Φράγκου, 37) ΜιλτιάδηςΧατζηγεωργίου, 38) Μαρία 
Γκανιάτσου, 39) Μαρία Τζανακάκη, 40) Μαρία Παπασω- 
τηρίου, 41) Νικόλαος Πιπιλίγκας και 42) Μαρία Γεωργίου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέωςτου Αρείου Πάγου Ξένης Δη- 
μητρίου-Βασιλοπούλου και των κωλυομένων αρχαιο- 
τέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα 
Κουφιάδου, αναπληρώτρια Προϊσταμένη Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α'ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ’ αριθμ. 1/2017 απόφασης 

της Ολομέλειας του Ειρηνοδικείου Ξάνθης, και η οποία 
διαβιβάσθηκε με το υπ' αριθμ. 263/15-2-2017 έγγραφο 
της Προϊσταμένης του Ειρηνοδικείου -Πταισματοδικεί¬ 
ου Ξάνθης Χρυσούλας Μπασδάνη, Ειρηνοδίκη Ξάνθης, 
το οποίο έχει ως ακολούθως: «Λαμβάνουμε την τιμή 
να σας υποβάλλουμε αντίγραφο της υπ' αριθμ. 1/2017 
απόφασης της Ολομέλειας του Ειρηνοδικείου - Πταισμα¬ 
τοδικείου Ξάνθης, που αφορά την κατάρτιση του νέου 
Κανονισμού Εσωτερικής Λειτουργίας του Ειρηνοδικεί¬ 
ου- Πταισματοδικείου Ξάνθης, σύμφωνα με τις διατάξεις 
του ν. 4335/2015 και παρακαλούμε για τις δικές σας πε¬ 
ραιτέρω ενέργειες με συνημμένα α) την με αρ. πρωτ. 28/ 
9-1 -2017 πρόταση της Προέδρου Πρωτοδικών Ξάνθης και 
β) την με αριθμ. πρωτ. 67/13-1-2017 πρόταση του Εισαγ- 
γελέως Πρωτοδικών Ξάνθης, ως Προϊσταμένων Αρχών». 

Ο Εισηγητής - Αρεοπαγίτης Αντώνιος Ζευγώλης, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο της Προϊσταμένης του Ειρηνοδικείου - 
Πταισματοδικείου Ξάνθης και β. την υπό κρίση υπ' αριθμ. 
1/2017 απόφαση της Ολομέλειας του ως άνω Ειρηνοδι¬ 
κείου, εισηγήθηκε την έγκριση της υπό κρίση απόφασης, 
όπως αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Αθανάσιος Κα- 
τσιρώδης ανέπτυξε την πρόταση του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ'του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρη¬ 
νοδικείου Ξάνθης, με την υπ' αριθ. 1/2017 απόφασή της, 
αποφάσισε την κατάρτιση νέου Κανονισμού Εσωτερικής 
Υπηρεσίας του Ειρηνοδικείου Ξάνθης. 

Στη συνέχεια, η Ολομέλεια, μετά από ανταλλαγή από¬ 
ψεων των μελών της, έκρινε, ομόφωνα, ότι πρέπει να 
εγκριθεί η γενόμενη με την υπ' αριθ. 1/2017 απόφαση της 
Ολομέλειας του Ειρηνοδικείου Ξάνθης κατάρτιση του 
νέου Κανονισμού Εσωτερικής Υπηρεσίας του Ειρηνοδι¬ 
κείου Ξάνθης, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την κατάρτιση του νέου Κανονισμού Εσωτερι¬ 
κής Υπηρεσίας του Ειρηνοδικείου Ξάνθης, η οποία επήλ¬ 
θε με την υπ' αριθμ. 1/2017 απόφαση της Ολομέλειας 
του Ειρηνοδικείου Ξάνθης, ως ακολούθως: 


ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ- ΠΤΑΙΣΜΑΤΟΔΙΚΕΙΟΥ ΞΑΝΘΗΣ 
ΚΕΦΑΛΑΙΟ ΠΡΩΤΟ 
Α. ΠΟΛΙΤΙΚΕΣ ΥΠΟΘΕΣΕΙΣ 
Άρθρο 1 

Το Ειρηνοδικείο συνεδριάζει για την εκδίκαση πολιτι¬ 
κών υποθέσεων που ανήκουν στην αρμοδιότητα του τις 
παρακάτω ημέρες και ώρες: 

1. Εκδικάζονται υποθέσεις όλων των διαδικασιών (πλην 
ν. 3869/2010) κάθε 1 η, 2η και 3η Δευτέρα κάθε μήνα και 
ώρα 09:00'. Ειδικά: α) τον μήνα Ιούνιο υπάρχει μία μόνο 
δικάσιμος, ήτοι την 1 η Δευτέρα και ώρα 09:00' και αν 
είναι αργία την 3η Δευτέρα και ώρα 09:00' και β) τον μήνα 
Σεπτέμβριο υπάρχει μία δικάσιμος την 1 η Δευτέρα μετά 
την 15η Σεπτεμβρίου και ώρα 09:00'. Οι υποθέσεις του 
ν. 3869/2010 εκδικάζονται κάθε 4η Δευτέρα κάθε μήνα 
και ώρα 09:00'. Ειδικά: α) τον μήνα Ιούνιο εκδικάζονται 
την 2η Δευτέρα και ώρα 09:00' και β) τον μήνα Σεπτέμ¬ 
βριο την 2η Δευτέρα μετά την 15η Σεπτεμβρίου και ώρα 
09:00'. Ο ακριβής καθορισμόςτων ημερών συνεδρίασης 
γίνεται κάθε έτος από τον Διευθύνοντα το Ειρηνοδικείο 
Ειρηνοδίκη, λαμβανομένου υπόψη ότι ο καθορισμός 
τους εκ των προτέρων με τον παρόντα Κανονισμό για 
αόριστο χρονικό διάστημα ενέχει τον κίνδυνο ορισμένες 
από τις ημέρες των δικασίμων (Δευτέρες) να συμπέσουν 
με μη εργάσιμες ημέρες. 

2. Τα ήδη υφιστάμενα πινάκια της τακτικής διαδικασί¬ 
ας του Ειρηνοδικείου από 1.1.2016 καταργούνται. Κατ' 
εξαίρεση διατηρούνται μόνον για τις υποθέσεις που εγ- 
γράφηκαν σε αυτά μέχρι την 31.12.2015, οι οποίες θα 
εκδικασθούν κατά τις ισχύουσες μέχρι την ημερομηνία 
αυτή διατάξεις του ΚΠολΔ. 

3. Στο Ειρηνοδικείο λόγω του συστήματος προσδιορι¬ 
σμού και εκδίκασης των υποθέσεων της τακτικής διαδι¬ 
κασίας που ισχύει από 1 η. 1.2016, οι υποθέσεις αυτές δεν 
προσδιορίζονται ανά δικάσιμο αλλά ανά μήνα και ο αριθ¬ 
μός τους ανέρχεται στις -6- έξι υποθέσεις κατ’ ανώτατο 
όριο ανά δικάζοντα Δικαστή - Ειρηνοδίκη, στις οποίες 
συνυπολογίζεται λόγω του μεγάλου αριθμού τους και η 
χρέωση των εκκρεμών κατά την 1 η.1.2016 υποθέσεων, 
που θα δικαστούν κατά τις καταργηθείσες διατάξεις του 
ΚΠολΔ, μέχρι την ολική εξάλειψη τους, και σε -18- δεκα¬ 
οκτώ συνολικά υποθέσεις. 

4. Ο αριθμός των υποθέσεων των λοιπών διαδικασι¬ 
ών, που εγγράφονται στο πινάκιο κάθε δικασίμου του 
Ειρηνοδικείου μετά από τη θέσπιση του παρόντος Κα¬ 
νονισμού, ανέρχεται: α) για τη διαδικασία εκδίκασης 
περιουσιακών διαφορών κατ' ανώτατο όριο σε -3- τρεις 
υποθέσεις ανά δικάζοντα Δικαστή - Ειρηνοδίκη και σε 
-9- εννέα συνολικά υποθέσεις, β) για τη διαδικασία εκ¬ 
δίκασης μικροδιαφορών κατ' ανώτατο όριο σε -3- τρεις 
υποθέσεις ανά δικάζοντα Δικαστή - Ειρηνοδίκη και σε 
-9- εννέα συνολικά υποθέσεις, γ) για τη διαδικασία εκ¬ 
δίκασης εκούσιας δικαιοδοσίας του ν. 3869/2010 κατ’ 
ανώτατο όριο σε -9- εννέα υποθέσεις ανά δικάζοντα Δι¬ 
καστή -Ειρηνοδίκη και σε -36- συνολικά υποθέσεις και 
δ) οι υποθέσεις εκούσιας δικαιοδοσίας (πλην ν. 3869/2010) 
και ασφαλιστικών μέτρων, που εγγράφονται στο πινάκιο 
κάθε δικασίμου του Ειρηνοδικείου μετά από τη θέσπιση 

του παρόντος Κανονισμού, ανέρχεται σε -4- τέσσερις και 
σε -2- δύο αντίστοιχα (εκτός επειγουσών περιπτώσεων). 

5. Κατ'εξαίρεση επιτρέπεται η εγγραφή στο πινάκιο 
ή έκθεμα κάθε δικασίμου επιπλέον του ανωτέρω συ¬ 
νολικού αριθμού υποθέσεων στο Ειρηνοδικείο: α) επί 
εφαρμογής των άρθρων 31 και 246 ΚΠολΔ (παρεπόμε¬ 
νες, συναφείς διαφορές και συνεκδίκαση εκκρεμών δι¬ 
κών) και β) σε επείγουσες περιπτώσεις, εφόσον ο αϊτών 
την υπέρβαση του συνολικού αριθμού των υποθέσεων 
προσκομίζει έγγραφα ή αποδεικνύει επαρκώς με άλλο 
τρόπο τον επείγοντα χαρακτήρα της υπόθεσής του. Οι 
υποθέσεις αυτές δεν πρέπει να επαυξάνουν τον συνολικό 
αριθμό των προσδιορισμένων υποθέσεων σε επίπεδο 
μεγαλύτερο του -10%- δέκα τοις εκατό του ανωτάτου 
επιτρεπομένου ορίου. 

6. Ο Ειρηνοδίκης που διευθύνει το Ειρηνοδικείο, 
προκειμένου να διευκολύνεται η ταχεία απονομή της 
δικαιοσύνης και να αντιμετωπίζονται αποτελεσματικά οι 
άμεσες ανάγκες που δημιουργούνται από νομοθετικές 
μεταβολές, δύναται με πράξη του και μετά από σύμφω¬ 
νη γνώμη του εποπτεύοντος Προέδρου Πρωτοδικών 
σε εξαιρετικές περιπτώσεις, να αυξομειώνει τον αριθμό 
των αναφερομένων ως άνω υποθέσεων των πινακίων 
και εκθεμάτων κατά ποσοστό -20%- είκοσι τοις εκατό, 
η δε πράξη αυτή ισχύει μέχρι την επικύρωση της ή μη 
από την Ολομέλεια του Δικαστηρίου, η οποία πρέπει να 
συνεδριάσει υποχρεωτικά για το λόγο αυτό εντός -2- 
δύο μηνών από την έκδοση της πράξης. Σε περίπτωση 
μη επικύρωσης της δεν θίγεται η εγκυρότητα της για 
το παρελθόν ούτε παράγεται οποιαδήποτε ακυρότητα 
αναφορικά με τις υποθέσεις, οι οποίες προσδιορίστηκαν 
κατ'εφαρμογή της. 

7. Στις ειδικές διαδικασίες (περιουσιακών διαφορών, 
μικροδιαφορών, εκούσιας και ασφαλιστικών) ο διευθύ- 
νων το Ειρηνοδικείο Ειρηνοδίκης υπό την εποπτεία του 
Προέδρου Πρωτοδικών Ξάνθης χρεώνει όλες τις υπο¬ 
θέσεις της αρμοδιότητας του Ειρηνοδικείου σε κάθε Ει¬ 
ρηνοδίκη τουλάχιστον -8- οκτώ ημέρες πριν από κάθε 
δικάσιμο, στην οποία θα δικαστούν. Η χρέωση των 
υποθέσεων πρέπει να γίνεται ισομερώς για όλους τους 
Ειρηνοδίκες στο μέτρο του δυνατού. Επί εκδόσεως μη 
οριστικής απόφασης για τη διενέργεια πραγματογνωμο¬ 
σύνης είτε κατ' άρθρο 254 ΚΠολΔ είτε για οποιοδήποτε 
άλλο λόγο, όταν η υπόθεση επανέλθει προς συζήτηση, 
ο Διευθύνων το Ειρηνοδικείο Ειρηνοδίκης τη χρεώνει, 
εφόσον αυτό είναι εφικτό, στον Ειρηνοδίκη που εξέδωσε 
την μη οριστική απόφαση. 

8. Οι υποθέσεις εγγραφής και εξάλειψης προσημειώ¬ 
σεων υποθήκης και αιτήσεων χορήγησης νομικής βοή¬ 
θειας προσδιορίζονται κάθε εργάσιμη Πέμπτη του κάθε 
μήνα και ώρα 10:00'-11:00', ενώ οι προσωρινές διαταγές 
του ν. 3869/2010 προσδιορίζονται, επίσης, κάθε εργά¬ 
σιμη Πέμπτη κάθε μήνα και από ώρα 11:00'. Ανάλογα 
με την αυξομείωση του αριθμού των εισαγόμενων ως 
άνω υποθέσεων οι δικάσιμοι προσημειώσεων, νομικών 
βοηθειών και προσωρινών διαταγών θα είναι δυνατόν 
να καθορίζονται κατά μήνα και σε μόνο δύο με πράξη 
του διευθύνοντος Ειρηνοδίκη ή του Προέδρου Πρωτο¬ 
δικών Ξάνθης. 


9. Οι διαταγές πληρωμής και απόδοσης της χρήσης μι¬ 
σθίου εκδίδονται όλες τις εργάσιμες ημέρες της εβδομά¬ 
δας από τον Ειρηνοδίκη Υπηρεσίας, που ορίζεται από τον 
Διευθύνοντα το Ειρηνοδικείο με το μηνιαίο πρόγραμμα 
υπηρεσιών που καταρτίζει ο εκάστοτε Πρόεδρος Πρω¬ 
τοδικών Ξάνθης. Σε εξαιρετικά επείγουσες περιπτώσεις 
προσδιορίζονται υποθέσεις ασφαλιστικών μέτρων και 
κάθε εργάσιμη ημέρα από τον έχοντα υπηρεσία Ειρη¬ 
νοδίκη. 

Άρθρο 2 

1. Τακτικές δικάσιμοι δεν ορίζονται: α) κατά την πε¬ 
ρίοδο των δικαστικών διακοπών, ήτοι από 1 η Ιουλίου 
έως 15η Σεπτεμβρίου, β) κατά τη χρονική περίοδο από 
20 Δεκεμβρίου κάθε έτους έως και 7 Ιανουάριου του 
επόμενου έτους και γ) κατά τη Μεγάλη Εβδομάδα και 
την εβδομάδα της Διακαινησίμου. 

2. Κατά τις παραπάνω αναφερόμενες χρονικές περιό¬ 
δους, ο Προϊστάμενος του Ειρηνοδικείου μπορεί, όταν 
κατά την κρίση του υπάρχει κίνδυνος από την αναβολή, 
να ορίζει έκτακτες δικάσιμους, υπό τον όρο τήρησης των 
διατάξεων που ισχύουν. 

3. Κατά την περίοδο των θερινών διακοπών (από 1 η 
Ιουλίου έως 15 Σεπτεμβρίου) δικάζονται κατ’ εξαίρεση 
οι υποθέσεις που αναφέρονται στο άρθρο 27 παρ. 1 
του Κώδικα Οργανισμού Δικαστηρίων και ειδικότερα: 
α) κατά το ως άνω χρονικό διάστημα εκτός από τον μήνα 
Αύγουστο: 1) οι υποθέσεις, τις οποίες ο Προϊστάμενος 
του Ειρηνοδικείου χαρακτήρισε ως κατεπείγουσες και 
2) οι υποθέσεις που αφορούν Διαταγές Πληρωμής και 
Διαταγές απόδοσης χρήσης μισθίου και β) καθ' όλο το 
παραπάνω χρονικό διάστημα οι υποθέσεις ασφαλιστι¬ 
κών μέτρων. 

Άρθρο 3 

Οι ημέρες συνεδρίασης της Ολομέλειας ορίζονται από 
τον Προϊστάμενο του Ειρηνοδικείου. Τα μέλη αυτής κα¬ 
λούνται από τον Προϊστάμενο να παραστούν στη συνε¬ 
δρίαση, που έχει οριστεί, εγγράφως και πριν από πέντε 
(5) ημέρες από τον Προϊστάμενο της Γραμματείας. 

Β. ΕΚΔΙΚΑΣΗ ΠΤΑΙΣΜΑΤΩΝ 
ΚΑΙ ΔΙΕΝΕΡΓΕΙΑ ΠΡΟΑΝΑΚΡΙΣΗΣ 
ΚΑΙ ΠΡΟΚΑΤΑΡΚΤΙΚΗΣ ΕΞΕΤΑΣΗΣ 
Άρθρο 4 

1. Οι πταισματικές αστυνομικές παραβάσεις εκδικάζο- 
νται κάθε 4η Τετάρτη εκάστου μηνός και οι αντίστοιχες 
δασικές παραβάσεις εκδικάζονται κάθε 2η Τετάρτη των 
μηνών Οκτωβρίου, Φεβρουάριου και Μάίου (ανάλογα 
με τον αριθμό των υποθέσεων) και ώρα 09:00' από τον 
αρχαιότερο Ειρηνοδίκη, Προϊστάμενο του Ειρηνοδικεί- 
ου-Πταισματοδικείου. Σε περίπτωση που η 4η Τετάρτη 
ή η 2η Τετάρτη κάποιου μήνα είναι αργία, εκδικάζονται 
οι άνω υποθέσεις την 3η Τετάρτη ή την 1η Τετάρτη του 
μήνα αντίστοιχα. 

Ανώτατος αριθμός εκδικαζόμενων υποθέσεων είναι 80 
στα αστυνομικά Πταίσματα (έκτων οποίων 65 προσδιο¬ 
ρίζονται από τον Δημόσιο Κατήγορο και 15 εξ αναβολής 
από τον Πταισματοδίκη) και 20 στα δασικά Πταίσματα 

(εκ των οποίων 15 προσδιορίζονται από τον Δημόσιο 
Κατήγορο και 5 εξ αναβολής από τον Πταισματοδίκη). 
Κατ' έτος εκδίδεται ετήσιο πρόγραμμα συνεδριάσεων με 
τις δικάσιμους, το οποίο κοινοποιείται στους αρμόδιους 
Δημοσίους Κατηγόρους. 

2. Προανάκριση και Προκαταρκτική εξέταση, λόγω 
του σημαντικού αριθμού των εισαγόμενων δικογραφιών 
(σημειωτέον ότι κατά το έτος 2016 διεκπεραιώθηκαν 
συνολικά 1059 προκαταρκτικές και προανακριτικές δικο¬ 
γραφίες), διεξάγεται όλεςτις εργάσιμες ημέρες από ώρα 
09:00' έως 14:00, εκτός από τις ημέρες που έχουν προσ¬ 
διοριστεί δικάσιμοι Πταισμάτων, από τον αρχαιότερο 
Ειρηνοδίκη, Προϊστάμενο του Ειρηνοδικείου-Πταισμα- 
τοδικείου, ο οποίος εκδικάζει παράλληλα το Ά των προσ¬ 
διορισμένων ανά μήνα υποθέσεων του ν. 3869/2010 και, 
εκτός από τα διοικητικά καθήκοντα και την χρέωση των 
πολιτικών υποθέσεων, συμμετέχει επιπλέον, κανονικά 
στις μηνιαίες υπηρεσίες που του αναλογούν (για έκδο¬ 
ση διατάξεων, πράξεων, διαταγών πληρωμής, σύνταξη 
ενόρκων βεβαιώσεων, κατ' οίκον ερευνών κλπ). 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΓΡΑΜΜΑΤΕΙΑΣ ΤΟΥ ΕΙΡΗΝΟΔΙΚΕΙΟΥ- 

ΠΤΑΙΣΜΑΤΟΔΙΚΕΙΟΥ 

Άρθρο 5 

Η Γραμματεία του Δικαστηρίου απαρτίζεται από ένα 
τμήμα που περιλαμβάνει έξι δικαστικούς υπαλλήλους 
και έναν δικαστικό επιμελητή, εκ των οποίων: 

α) Ο Προϊστάμενος της Γραμματείας είναι υπεύθυνος, 
πέραν των διοικητικών του καθηκόντων (τήρηση ατομι¬ 
κών φακέλων-μισθοδοσίας, στατιστικών στοιχείων και 
αλληλογραφίας, πρωτοκόλλου, διαχείριση προμηθειών 
και συμβάσεων, τήρηση βιβλίου αδειών και παρουσίας 
υπαλλήλων), για την τήρηση αρχείου αστικών συνεταιρι¬ 
σμών, αρχείου αγροτικών συνεταιρισμών, πράξεις Ολο¬ 
μέλειας του Ειρηνοδικείου, κατάθεση ενδίκων μέσων 
(εφέσεων, ανακοπών ερημοδικίας, αναιρέσεων και τριτα¬ 
νακοπών), επιμέλεια γενικού ελέγχου Προανάκρισης και 
Προκαταρκτικής εξέτασης σε συνεννόηση με τον Προϊ¬ 
στάμενο Ειρηνοδίκη, προανακριτικός υπάλληλος, για τον 
προσδιορισμό καιτηνπεραίωση προκαταρκτικών δικο¬ 
γραφιών, αιτήματα δικαστικής συνδρομής, Γραμματέας 
έδρας Εκούσιας Δικαιοδοσίας (ν. 3869/2010), σύνταξη 
πινάκων, απόγραφα πολιτικών αποφάσεων, αντίγραφα, 
δημοσίευση πολιτικών αποφάσεων όλων των διαδικα¬ 
σιών, εκκαθάριση Πταισμάτων. 

β) Όταν είναι στελεχωμένες όλες οι θέσεις δικαστικών 
υπαλλήλων και δεν υφίστανται οργανικά κενά, δύο δι¬ 
καστικοί υπάλληλοι εκτελούν χρέη Γραμματέως έδρας 
Πταισματοδικείου (συμπλήρωση βιβλίων καθαρογρα- 
φής, έκδοση αποσπασμάτων αναβλητικών και ερήμην 
αποφάσεων, παρεπόμενων ποινών, πειστηρίων, απολή- 
ψιμων - σύνταξη καταστάσεων οφειλετών επιβληθέντων 
προστίμων και δικαστικών εξόδων, σύνταξη εφέσεων 
κατά αποφάσεων Πταισματοδικείου, καθαρογραφή απο¬ 
φάσεων επί άσκησης εφέσεων). Επίσης, είναι υπεύθυνοι 
και επιμελούνται της Προανάκρισης και Προκαταρκτικής 
Εξέτασης, ήτοι μεριμνούν για την καταχώρηση και κίνη¬ 
ση των προανακριτικών και προκαταρκτικών δικογρα¬ 
φιών μετά της σχετικής αλληλογραφίας, συντάσσουν 


τις σχετικές κλήσεις μηνυτών, μαρτύρων, μηνυομένων 
και κατηγορουμένων και σχετικά έγγραφα με την επο- 
πτεία του αρμοδίου για την Προανάκριση Ειρηνοδίκη, 
συντάσσουν πίνακες τριμηνιαίας κίνησης με αναπλη¬ 
ρωτή, σε περίπτωση κωλύματος τους, τον Προϊστάμενο 
της Γραμματείας. 

γ) Ένας δικαστικός υπάλληλος εκτελεί καθήκοντα 
Γραμματέως έδρας πολιτικών υποθέσεων (όλων των δι¬ 
αδικασιών) και είναι αρμόδιος για κατάθεση και προσδι¬ 
ορισμό αγωγών τακτικής διαδικασίας και με τον Νέο Κώ¬ 
δικα Πολιτικής Δικονομίας, περιουσιακών διαφορών και 
ασφαλιστικών μέτρων, χορήγηση αντιγράφων αγωγών, 
αποφάσεων, προτάσεων πολιτικών υποθέσεων (τακτικής 
διαδικασίας, περιουσιακών διαφορών και ασφαλιστικών 
μέτρων), διαθήκες, σωματεία, κληρονομητήρια, εφέσεις. 

δ) Ένας δικαστικός υπάλληλος εκτελεί καθήκοντα 
Γραμματέως έδρας πολιτικών υποθέσεων (όλων των 
διαδικασιών) και είναι αρμόδιος για κατάθεση και 
προσδιορισμό αγωγών εκούσιας δικαιοδοσίας, χορή¬ 
γηση αντιγράφων αγωγών, αποφάσεων, προτάσεων 
πολιτικών υποθέσεων (εκούσιας δικαιοδοσίας), ενώ¬ 
σεις προσώπων, πλειστηριασμούς, προσωρινές διατα¬ 
γές ν. 3869/2010, υπηρεσιακές βεβαιώσεις οφειλετών 
ν. 3869/2010, σύνταξη καταστάσεων υπερχρεωμένων 
νοικοκυριών στο Ειρηνοδικείο Αθηνών. Επίσης είναι αρ¬ 
μόδιος για την κατάθεση αγωγών μικροδιαφορών, χο¬ 
ρήγηση αντιγράφων, αποφάσεων, προτάσεων πολιτικών 
υποθέσεων (διαδικασίας μικροδιαφορών). 

ε) Ένας δικαστικός υπάλληλος εκτελεί καθήκοντα 
Γραμματέως έδρας πολιτικών υποθέσεων (όλων των 
διαδικασιών) και είναι αρμόδιος για έκδοση διαταγών 
πληρωμής, πιστοποιητικών (δημοσίευσης ή μη διαθη¬ 
κών), αποποίησης ή μη κληρονομιάς, μεταβολών, μη 
λύσης-εκκαθάρισης Συνεταιρισμών, τελεσιδικίας αποφά¬ 
σεων), αποδοχές-αποποιήσεις, δηλώσεις τρίτου, ένορκες 
βεβαιώσεις. 

στ) Ο Επιμελητής Δικαστηρίων ανήκει σε όλη τη Γραμ¬ 
ματεία και είναι υπεύθυνος για επίδοση δικογράφων, 
κλήσεων μηνυτών, μηνυομένων, κατηγορουμένων και 
μαρτύρων, φωτοτυπίες, αλληλογραφία, παραλαβή αι¬ 
τήσεων προς έκδοση πιστοποιητικών, παράδοση πιστο¬ 
ποιητικών και τακτοποίησή τους βάσει ημερομηνιών, 
αρχείο, εξωτερικές ανάγκες της υπηρεσίας. 

ΕΙΔΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 6 

1. Ο Προϊστάμενος Ειρηνοδίκης της Υπηρεσίας με 
Πράξη του κατανέμει τα αντικείμενα εργασίας μεταξύ 
των δικαστικών υπαλλήλων σύμφωνα με τον Κώδικα 
Οργανισμού Δικαστηρίων και Κατάστασης Δικαστικών 
Λειτουργών και τον Κώδικα Δικαστικών Υπαλλήλων και 
ανάλογα με τις ανάγκες της Υπηρεσίας ή την είσοδο νέων 
δικαστικών υπαλλήλων σ’ αυτήν (λόγω π.χ. αύξησης των 
οργανικών θέσεων ή πλήρωσης του υφιστάμενου ορ¬ 
γανικού κενού). 

2. Ο Προϊστάμενος της Γραμματείας μπορεί κατά την 
κρίση του σε επείγουσες περιπτώσεις ιδιαίτερου φόρ¬ 
του εργασίας να αναθέτει προφορικά και προσωρινά 
την εκτέλεση των καθηκόντων και αντικειμένων ενός 
δικαστικού υπαλλήλου σε άλλον ή άλλους. 

Άρθρο 7 

1. Η υποδοχή κοινού και δικηγόρων για κατάθεση 
διαταγών πληρωμής, ενόρκων βεβαιώσεων και πάσης 
φύσεως δηλώσεων, για χορήγηση πάσης φύσεως πι¬ 
στοποιητικών και αντιγράφων ποινικών και πολιτικών 
αποφάσεων ή αποσπασμάτων από ποινικές δικογραφίες 
θα γίνεται καθημερινά. 

2. Αντίγραφα αγωγών, αποφάσεων και προτάσεων των 
πολιτικών υποθέσεων και των ποινικών αποφάσεων θα 
χορηγούνται μόνο για δικαστική χρήση με τη θέση της 
κατάλληλης σφραγίδας (άρθρο 11 παρ. 2 ν. 2690/1999 
όπωςτροποποιήθηκεμετο άρθρο 1 παρ. 2 ν. 4250/2014). 

Άρθρο 8 

1. Η ισχύςτου Κανονισμού αυτού αρχίζει από την ημέ¬ 
ρα της δημοσίευσηςτου στην Εφημερίδα της Κυβερνή- 
σεως και ισχύει για το μέλλον. 

2. Με την έναρξη ισχύος του παρόντος Κανονισμού 
καταργούνται όλες οι διατάξεις του προγενέστερου Κα¬ 
νονισμού. 

3. Για ό,τι δεν ορίζεται στον παρόντα Κανονισμό εσω¬ 
τερικής λειτουργίας ισχύουν οι διατάξεις του Κώδικα 
Πολιτικής Δικονομίας, του Κώδικα Ποινικής Δικονομίας 
και του ν. 1756/1988 «Κώδικας Οργανισμού Δικαστηρίων 
και Κατάστασης Δικαστικών Αειτουργών», όπως κάθε 
φορά ισχύουν. 

Κρίθηκε, αποφασίσθηκε και εκδόθηκε, στην Αθήνα, 
στην 1 Ιουνίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 


Αριθμ.απόφ. 44/2017 (2) 

Έγκριση ή μη της τροποποίησης - συμπλήρωσης 
του υφιστάμενου Κανονισμού Εσωτερικής Υπη¬ 
ρεσίας του Ειρηνοδικείου Χανίων, που επήλθε 
με την υπ' αριθμ. 1/2017 απόφαση της Ολομέ¬ 
λειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 1 Ιουνίου 2017, ημέρα Πέμπτη και ώρα 10.00', 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου,7) Αντώνιος Ζευγώλης - Εισηγητής, 
8) Μαρία Γαλάνη-Λεοναρδοπούλου, 9) Βασίλειος Καπε- 
λούζος, 10) Ιωσήφ Τσαλαγανίδης, 11) Ευγενία Προγά- 
κη, 12) Αγγελική Αλειφεροπούλου, 13) Γεώργιος Κοντός, 
14) Βασίλειος Πέππας, 15) Γεώργιος Λέκκας, 16) Ειρήνη 


Καλού, 17) Αρτεμίσια Παναγιώτου, 18) Χρήστος Βρυνιώ- 
της, 19) Δημήτριος Γεώργας, 20) ΔημήτριοςΤζιούβας, 
21) Γεώργιος Αναστασάκος, 22) Ιωάννης Μαγγίνας, 
23) Σοφία Καρυστηναίου, 24) Δήμητρα Κοκοτίνη, 
25) Διονυσία Μπιτζούνη, 26) Γεώργιος Χοϊμές, 27) Αβρο- 
κόμη Θούα, 28) Νικήτας Χριστόπουλος, 29) Πέτρος Σα- 
λίχος, 30) Ιωάννης Φιοράκης, 31) Ιωάννης Μπαλιτσάρης, 
32) Γεώργιος Παπαηλιάδης, 33) Αλεξάνδρα Κακκαβά, 
34) Παρασκευή Καλαϊτζή, 35) ΝικόλαοςΤσάκος, 36) Ναυ- 
σικά Φράγκου, 37) ΜιλτιάδηςΧατζηγεωργίου, 38) Μαρία 
Γκανιάτσου, 39) Μαρία Τζανακάκη, 40) Μαρία Παπασω- 
τηρίου, 41) Νικόλαος Πιπιλίγκας και 42) Μαρία Γεωργίου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου-Βασιλοπούλου και των κωλυομένων αρχαιο- 
τέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα 
Κουφιάδου, αναπληρώτρια Προϊσταμένη Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α'ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ’ αριθμ. 1/2017 απόφασης 
της Ολομέλειας του Ειρηνοδικείου Χανίων, και η οποία 
διαβιβάσθηκε με το με αρ. πρωτ. 31/3-2-2017 έγγραφο 
του Προϊσταμένου Ειρηνοδίκη Αναστάσιου Ακρωτηρια- 
νακη, το οποίο έχει ως ακολούθως: «Σας αποστέλλουμε 
τα πρακτικά της 1/2017 απόφασης της Ολομέλειας του 
Ειρηνοδικείου Χανίων σχετικά με την πλήρη αντικατά¬ 
σταση του Κανονισμού Εσωτερικής Υπηρεσίας του Ειρη¬ 
νοδικείου Χανίων και παρακαλούμε για την έγκρισή του». 

Ο Εισηγητής - Αρεοπαγίτης Αντώνιος Ζευγώλης, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο του Προϊσταμένου Ειρηνοδίκη Χανίων και 
β. την υπό κρίση υπ' αριθμ. 1 /2017 απόφαση της Ολομέ¬ 
λειας του ως άνω Ειρηνοδικείου, εισηγήθηκετην έγκριση 
της υπό κρίση απόφασης με τις παρακάτω τροποποιή¬ 
σεις στο ΚΕΦΑΛΑΙΟ ΠΡΩΤΟ, ΟΡΓΑΝΩΣΗ ΚΑΙ ΚΑΤΑΝΟΜΗ 
ΥΠΟΘΕΣΕΩΝΤΗΣ ΑΡΜΟΔΙΟΤΗΤΑΣ ΤΟΥ ΕΙΡΗΝΟΔΙΚΕΙΟΥ, 

Άρθρο 2: Β., σειρά 2η «... Σε κάθε συνεδρίαση προσδι¬ 
ορίζονται είκοσι πέντε (25) υποθέσεις εκ των οποίων 
δεκαπέντε (15) πρωτοείσακτες και δέκα (10) εξ αναβο¬ 
λής», Γ.Ι., σειρά 2η «... Σε κάθε συνεδρίαση προσδιορί¬ 
ζονται δώδεκα (12) υποθέσεις, εκ των οποίων δέκα (10) 
πρωτοείσακτες και δύο (2) εξ αναβολής», καθώς και Δ.1., 
σειρά 3η «Σε κάθε συνεδρίαση προσδιορίζονται δώδεκα 
(12) υποθέσεις, εκ των οποίων οκτώ (8) πρωτοείσακτες 
και τέσσερις (4) εξ αναβολής.», καθώς και Άρθρο 5, 2., 
στοιχείο στ) όπου τροποποιείται η ώρα αντί«... από ώρα 
09:00 έως 13:00», σε «... από ώρα 09:00 έως 14:00», όπως 
αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Αθανάσιος Κα- 
τσιρώδης ανέπτυξε την πρότασή του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρη¬ 
νοδικείου Χανίων, με την υπ' αριθ. 1/2017 απόφαση της, 
αποφάσισε την τροποποίηση-συμπλήρωση του Κανονι¬ 
σμού Εσωτερικής Υπηρεσίαςτου Ειρηνοδικείου Χανίων. 

Στη συνέχεια, η Ολομέλεια, μετά από ανταλλαγή από¬ 
ψεων των μελών της, έκρινε, ομόφωνα, ότι πρέπει να 
τροποποιηθεί εν μέρει η ως άνω γενόμενη με την 1 /2017 
απόφαση της Ολομέλειας του Ειρηνοδικείου Χανίων τρο¬ 
ποποίηση-συμπλήρωση του Κανονισμού Εσωτερικής 
Υπηρεσίας του προαναφερόμενου Ειρηνοδικείου, όπως 
ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την τροποποίηση - συμπλήρωση του Κανονι¬ 
σμού Εσωτερικής Υπηρεσίαςτου Ειρηνοδικείου Χανίων, 
όπως αυτή επήλθε με την υπ' αριθμ. 1/2017 απόφαση της 
Ολομέλειαςτου Ειρηνοδικείου Χανίων και την παρούσα 
απόφαση, ο οποίος διαμορφώνεται ως εξής: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ ΧΑΝΙΩΝ» 

ΚΕΦΑΛΑΙΟ ΠΡΩΤΟ 

ΟΡΓΑΝΩΣΗ ΚΑΙ ΚΑΤΑΝΟΜΗ ΥΠΟΘΕΣΕΩΝ 
ΤΗΣ ΑΡΜΟΔΙΟΤΗΤΑΣ ΤΟΥ ΕΙΡΗΝΟΔΙΚΕΙΟΥ 
ΑΡΘΡΟ 1 

Η οργάνωση και λειτουργία του Ειρηνοδικείου Χανίων 
και της Γραμματείας του διέπονται από τις διατάξεις του 


Κώδικα Οργανισμού των Δικαστηρίων και Κατάστασης 
των Δικαστικών Λειτουργών (ν. 1756/1988 ως ισχύει), 
του Κώδικα Δικαστικών Υπαλλήλων (ν. 2812/2000), του 
Κώδικα Πολιτικής Δικονομίας και συμπληρωματικά από 
τις διατάξεις του παρόντος Κανονισμού. 

Άρθρο 2 

Το Ειρηνοδικείο συνεδριάζει για την εκδίκαση πολι¬ 
τικών υποθέσεων που ανήκουν στην αρμοδιότητά του, 
τις παρακάτω ημέρες και ώρες: 

Α. Κάθε Τρίτη και ώρα 09:00 π.μ.: 

1 α. Υποθέσεις της νέας τακτικής διαδικασίας, όπως 
αυτή διαμορφώθηκε με το ν. 4335/2015, οι οποίες (αγω¬ 
γές και τα λοιπά εισαγωγικά δικόγραφα) από την έναρξη 
ισχύος του ως άνω νόμου (01-01-2016) εγγράφονται σε 
ένα νέο πινάκιο. Σε κάθε δικάσιμο στο νέο πινάκιο, μετά 
τη λήξη του μεταβατικού σταδίου κατά τα οριζόμενα 
παρακάτω, θα προσδιορίζονται μέχρι δέκα (10) υποθέ¬ 
σεις, ενόψει του ότι σύμφωνα με το άρθρο 237 παρ. 4 
εδ. τελευταίο του ΚΠολΔ, αναβολή της συζήτησης των 
υποθέσεων δεν επιτρέπεται, εκ των οποίων τέσσερις (4) 
υποθέσεις εμπράγματης φύσεως (νομής - κυριότητας) 
και έξι (6) υποθέσεις ενοχικής φύσεως (αδικοπραξίες, 
διαφορές από σύμβαση κ.λπ.). 

1 β. Κατά το μεταβατικό στάδιο και μέχρι εξάντλη¬ 
σής τους υποθέσεις της παλαιός τακτικής διαδικασίας, 
ήτοι οι εκκρεμείς κατά το χρόνο έναρξης ισχύος του 
ν. 4335/2015 (01 -01-2016) υποθέσεις της τακτικής διαδι¬ 
κασίας, όπως η τελευταία ίσχυε υπό το προηγούμενο δι- 
κονομικό καθεστώς, οι οποίες έχουν προσδιοριστεί στα 
ήδη υπάρχοντα πινάκια είτε ως πρωτοείσακτες είτε λόγω 
αποδοχής αιτημάτων αναβολής. Για όσες υποθέσεις 
έχουν ήδη προσδιοριστεί σε πινάκια, που έχουν ανοίγει 
μετά την 31-12-2015 ή πρόκειται να προσδιοριστούν 
σε μεταγενέστερο χρόνο, λόγω αποδοχής αιτημάτων 
αναβολής, τα πινάκια αυτά θα βαίνουν παράλληλα με 
τα νέα, μέχρι την οριστική εξάντλησή τους. Κατά το με¬ 
ταβατικό αυτό στάδιο: α) Αν οι υποθέσεις (της παλαιός 
τακτικής διαδικασίας) που είναι προσδιορισμένες στα 
παλαιά πινάκια, είναι περισσότερες των έντεκα (11), δεν 
θα προσδιορίζονται υποθέσεις (της νέας τακτικής διαδι¬ 
κασίας) στα νέα πινάκια, β) Αν ο αριθμός των υποθέσεων 
(της παλαιάς τακτικής διαδικασίας), που είναι προσδιο¬ 
ρισμένες στα παλαιά πινάκια, κυμαίνεται από εννέα (9) 
μέχρι έντεκα (11), στα νέα πινάκια θα προσδιορίζονται 
μέχρι δύο (2) υποθέσεις της νέας τακτικής διαδικασίας, 
γ) Αν ο αριθμός των υποθέσεων (της παλαιάς τακτικής 
διαδικασίας), που είναι προσδιορισμένες στα παλαιά 
πινάκια, κυμαίνεται από έξι (6) μέχρι οκτώ (8), στα νέα 
πινάκια θα προσδιορίζονται μέχρι τέσσερις (4) υποθέσεις 
της νέας τακτικής διαδικασίας και δ) Αν ο αριθμός των 
υποθέσεων (της παλαιάς τακτικής διαδικασίας), που είναι 
προσδιορισμένες στα παλαιά πινάκια, δεν υπερβαίνει 
τις πέντε (5), στα νέα πινάκια, θα προσδιορίζονται μέχρι 
πέντε (5) υποθέσεις. 

1γ. Κατά το μεταβατικό στάδιο στην Τακτική Διαδι¬ 
κασία προηγείται η εκδίκαση των υποθέσεων της νέας 
Τακτικής Διαδικασίας, καθώς για τις υποθέσεις αυτές 
αρκεί μόνο η εκφώνηση και ακολουθεί η εκδίκαση των 

υποθέσεων της παλαιός τακτικής. Ως προς τις υποθέ¬ 
σεις της νέας Τακτικής Διαδικασίας, για τις οποίες κατ’ 
άρθρο 237 παρ. 6 του νέου ΚΠολΔ διατάσσεται επανά¬ 
ληψη συζήτησης με διάταξη του Δικαστή και ο τόπος 
και ο χρόνος της νέας συζήτησης για την συμπλήρωση 
των αποδείξεων με την εξέταση μαρτύρων καθορίζεται 
υποχρεωτικά στην σχετική διάταξη, ορίζεται ότι οι Δικα¬ 
στές θα προσδιορίζουν την διεξαγωγή των αποδείξεων 
σε ημέρα και ώρα της επιλογής τους. 

2. Από τις υποθέσεις που εκδικάζονται κατά τις ειδι¬ 
κές διατάξεις περί περιουσιακών διαφορών (614 επ. του 
ΚΠολΔ), οι εργατικές διαφορές και οι διαφορές για ζημίες 
από αυτοκίνητα. Σε κάθε συνεδρίαση προσδιορίζονται: 
α) πέντε (5) εργατικές διαφορές, εκ των οποίων τρεις 
(3) πρωτοείσακτες και δύο (2) εξ αναβολής και β) οκτώ 
(8) διαφορές για ζημίες από αυτοκίνητα, εκ των οποίων 
πέντε (5) πρωτοείσακτες και τρεις (3) εξ αναβολής. 

Β.Τη τρίτη (3η) κατά σειράΤετάρτη κάθε μήνα και ώρα 
09:00 π.μ.: υποθέσεις που εκδικάζονται κατά τις ειδικές 
διατάξεις περί μικροδιαφορών. Σε κάθε συνεδρίαση 
προσδιορίζονται είκοσι πέντε (25) υποθέσεις, εκ των 
οποίων δεκαπέντε (15) πρωτοείσακτες και δέκα (10) εξ 
αναβολής. 

Γ.Την πρώτη (1 η) και τη τρίτη (3η) κατά σειρά Πέμπτη 
κάθε μήνα και ώρα 09:00 π.μ.: 

1. Υποθέσεις του ν. 3869/2010 για τα υπερχρεωμένα 
φυσικά πρόσωπα. Σε κάθε συνεδρίαση προσδιορίζονται 
δώδεκα (12) υποθέσεις, έκτων οποίων δέκα (10) πρωτο¬ 
είσακτες και δύο (2) εξ αναβολής. Αίτηση μεταρρύθμισης 
του άρθρου 8 παρ. 4 του ν. 3869/2010 ή έκπτωσης του 
οφειλέτη ή πιστοποίησης απαλλαγής από το υπόλοιπο 
των χρεών τού του άρθρου 11 του ν. 3869/2010 ή επα- 
νασυζήτηση υπόθεσης για επαναπροσδιορισμό καταβο¬ 
λών στα πλαίσια του άρθρου 8 παρ. 5 του ν. 3869/2010, 
είτε πρωτοείσακτη είτε εξ αναβολής, προσδιορίζεται μία 
(1) ανά δικάσιμο ως δέκατη (10η) υπόθεση. 

2. Οι λοιπές υποθέσεις που εκδικάζονται με τις δια¬ 
τάξεις της εκούσιας δικαιοδοσίας. Σε κάθε συνεδρίαση 
προσδιορίζονται δώδεκα (12) υποθέσεις, εκ των οποίων 
δέκα (10) πρωτοείσακτες και δύο (2) εξ αναβολής. Ειδι¬ 
κότερα, όμως, οι υποθέσεις σφράγισης ή αποσφράγι¬ 
σης πραγμάτων (άρθρα 826 επ. του ΚΠολΔ) μπορούν, 
σε περίπτωση κατεπείγοντος, να προσδιοριστούν από 
τον εκάστοτε Ειρηνοδίκη Υπηρεσίας και σε οποιαδήποτε 
άλλη υπάρχουσα δικάσιμο του Ειρηνοδικείου ή να προσ¬ 
διοριστούν ως υπεράριθμες υποθέσεις στις ορισθείσες 
κατά τα ανωτέρω δικάσιμους της εκούσιας δικαιοδοσίας. 

Δ. Κάθε Παρασκευή και ώρα 09:00: 

1. Υποθέσεις του ν. 3869/2010 για τα υπερχρεωμένα 
φυσικά πρόσωπα, επιπλέον εκείνων που εκδικάζονται 
την πρώτη (1 η) και την τρίτη (3η) κατά σειρά Πέμπτη 
κάθε μήνα, σύμφωνα με την παράγραφο Γ1 του παρόντος 
άρθρου. Σε κάθε συνεδρίαση προσδιορίζονται δώδεκα 
(12) υποθέσεις, έκτων οποίων οκτώ (8) πρωτοείσακτες 
και τέσσερις (4) εξ αναβολής. Αίτηση μεταρρύθμισης του 
άρθρου 8 παρ. 4 του ν. 3869/2010 ή έκπτωσηςτου οφει¬ 
λέτη ή πιστοποίησης απαλλαγής από το υπόλοιπο των 
χρεών τού του άρθρου 11 του ν. 3869/2010 ή επανασυ- 
ζήτηση υπόθεσης για επαναπροσδιορισμό καταβολών 
στα πλαίσια του άρθρου 8 παρ. 5 του ν. 3869/2010, είτε 


πρωτοείσακτη είτε εξ αναβολής, προσδιορίζεται μία (1) 
ανά δικάσιμο ως δέκατη (10η) υπόθεση. 

2. Υποθέσεις που εκδικάζονται κατά τις ειδικές διατά¬ 
ξεις περί περιουσιακών διαφορών (614 επ. του ΚΠολΔ), 
[πλην των εργατικών διαφορών και των διαφορών για 
ζημίες από αυτοκίνητα, οι οποίες, σύμφωνα με την πα¬ 
ράγραφο Α2 του παρόντος άρθρου, εκδικάζονται κάθε 
Τρίτη], ήτοι μισθωτικές διαφορές, διαφορές από οριζό¬ 
ντια ή κάθετη ιδιοκτησία, διαφορές επαγγελματιών και 
οργανισμών κοινωνικής ασφάλισης, διαφορές από αμοι¬ 
βές, διαφορές από δημοσιεύματα ή ραδιοτηλεοπτικές 
εκπομπές και διαφορές από πιστωτικούς τίτλους. Σε κάθε 
συνεδρίαση προσδιορίζονται οκτώ (8) υποθέσεις, εκ των 
οποίων έξι (6) πρωτοείσακτες και δύο (2) εξ αναβολής. 

3. Υποθέσεις που εκδικάζονται με τη διαδικασία των 
ασφαλιστικών μέτρων. Σε κάθε συνεδρίαση προσδιο¬ 
ρίζονται έξι (6) υποθέσεις, εκ των οποίων τέσσερις (4) 
πρωτοείσακτες και δύο (2) εξ αναβολής. Σε κάθε περί¬ 
πτωση, μπορούν να προσδιοριστούν από τον εκάστοτε 
Ειρηνοδίκη Υπηρεσίας υποθέσεις ασφαλιστικών μέτρων 
λόγω κατεπείγοντος (ιδίως υποθέσεις αναστολής εκτέ¬ 
λεσης και πλειστηριασμού) και σε οποιαδήποτε άλλη 
υπάρχουσα δικάσιμο του Ειρηνοδικείου ή να προσδιο¬ 
ριστούν υπεράριθμες υποθέσεις στις ορισθείσες κατά τα 
ανωτέρω δικάσιμους ασφαλιστικών μέτρων. Υποθέσεις 
ασφαλιστικών μέτρων στις οποίες υποβάλλεται αίτη¬ 
μα αναβολής και γίνεται δεκτό δεν προσδιορίζονται ως 
υπεράριθμες. 

4. Τυχόν υπέρβαση του ανωτέρω αριθμού των προσ¬ 
διοριζόμενων υποθέσεων (τόσο πρωτοείσακτων όσο 
και από αναβολή) θα συνεπάγεται την εκδίκαση τους 
από τον Ειρηνοδίκη που τις προσδιόρισε. Εξαιρούνται 
οι υποθέσεις σφράγισης, αποσφράγισης, απογραφής 
και ασφαλιστικών μέτρων (γνήσιων, μη γνήσιων), λόγω 
του επείγοντος χαρακτήρα τους. 

Άρθρο 3 

1. Κατ'εξαίρεση, στην περίπτωση εφαρμογής των άρ¬ 
θρων 31 του ΚΠολΔ (παρεπόμενες ή συναφείς διαφορές) 
και 246 του ΚΠολΔ (συνεκδίκαση εκκρεμών δικών) επι¬ 
τρέπεται η υπέρβαση του μείζονος αριθμού υποθέσεων 
που καθορίζεται από τις διατάξεις του προηγούμενου 
άρθρου. 

2. Προκειμένου να διευκολύνεται η ταχεία απονομή 
της δικαιοσύνης και να αντιμετωπίζονται αποτελεσματι¬ 
κούς οι ανάγκες που δημιουργούνται από νομοθετικές ή 
υπηρεσιακές μεταβολές θα συγκαλείται μέσα σε εύλογο 
χρόνο η Ολομέλεια του Ειρηνοδικείου Χανίων, η οποία 
θα αποφασίζει ως προς την αυξομείωση του αριθμού 
των υποθέσεων που θα προσδιορίζονται σε κάθε προ- 
αναφερόμενη δικάσιμο. 

Άρθρο 4 

Αρμόδιος για την χρέωση μεταξύ των Δικαστών των 
υποθέσεων της τακτικής διαδικασίας σύμφωνα με το 
άρθρο 237 του ΚΠολΔ, όπως αυτό ισχύει μετά την τροπο¬ 
ποίηση του με το ν. 4335/2015, είναι ο Προϊστάμενος του 
Ειρηνοδικείου Χανίων και σε περίπτωση κωλύματος του 
(αναρρωτική άδεια κ.λπ.) ο αμέσως αρχαιότερος κατά 
σειρά Ειρηνοδίκης Χανίων. 

Άρθρο 5 

1. Οι επικυρώσεις προδικαστικών συμβιβασμών και σε 
περίπτωση μη επίτευξης συμβιβασμού η εκδίκαση προ¬ 
σωρινών διαταγών επί των αιτήσεων του ν. 3869/2010 
(άρθρο 5 παρ. 1 και 2 του ως άνω νόμου) διεκπεραιώ- 
νονται από τον εκάστοτε Ειρηνοδίκη Υπηρεσίας κάθε 
Δευτέρα και Τετάρτη, από ώρα 09:30 έως 13:30. Ανά 
ημέρα προσδιορίζονται έως οκτώ (8) υποθέσεις και 
ανά μισή ώρα η καθεμία. Στις τελευταίες περιλαμβάνο¬ 
νται και οι περιπτώσεις επανασυζήτησης προσωρινών 
διαταγών για επαναπροσδιορισμό των καταβολών, οι 
οποίες όμως δεν επιτρέπεται επί του συνόλου των οκτώ 
(8) υποθέσεων να υπερβαίνουν τις δύο (2) ανά ημέρα. 
Επιτρέπεται να προσδιορίζεται ως ένατη (9η) υπόθε¬ 
ση ανά προαναφερόμενη ημέρα: είτε α) αναβληθείσα 
υπόθεση προδικαστικού συμβιβασμού, είτε β) αίτημα 
χορήγησης προσωρινής διαταγής επί αιτήσεως μεταρ¬ 
ρύθμισης του άρθρου 8 παρ. 4 του ν. 3869/2010, είτε 
γ) αυτοτελές αίτημα χορήγησης προσωρινής διαταγής 
επί αιτήσεως του ν. 3869/201 Οπου κατατέθηκε πριν την 
έναρξη ισχύος του ν. 4161/2013. Κατ’ εξαίρεση: α) τις 
περιόδους των διακοπών των εορτών Χριστουγέννων 
και Πρωτοχρονιάς και του Πάσχα, προσδιορίζονται 
μέχρι δύο (2) υποθέσεις επικύρωσης προδικαστικού 
συμβιβασμού ή έκδοσης προσωρινής διαταγής του ν. 
3869/2010 ανά εργάσιμη ημέρα και β) κατά την περίοδο 
των δικαστικών διακοπών (1 Ιουλίου -15 Σεπτεμβρίου), 
προσδιορίζονται κάθε Δευτέρα και Τετάρτη έως πέντε 
(5) υποθέσεις επικύρωσης προδικαστικού συμβιβασμού 
ή έκδοσης προσωρινής διαταγής του ν. 3869/2010 ανά 
ημέρα, πλην του χρονικού διαστήματος από 10 έως 20 
Αυγούστου, κατά το οποίο δεν προσδιορίζονται καθόλου 
τέτοιες υποθέσεις. 

2. Οι υπηρεσίες: α) έκδοσης διαταγών πληρωμής και 
διαταγών απόδοσης χρήσης μισθίου, β) αναγνώρισης 
σωματείων, γ) λήψης ενόρκων βεβαιώσεων, δ) συναι¬ 
νετικών προσημειώσεων υποθήκης, ε) συμβιβαστικής 
επέμβασης του άρθρου 209 του ΚΠολΔ ή επικύρωσης 
πρακτικού συμβιβασμού κατ'άρθρο 214Α του ΚΠολΔ 
και στ) έκδοσης προσωρινών διαταγών (πλην εκείνων 
του άρθρου 5 παρ. 2 του ν. 3869/2010) διεκπεραιώνο- 
νται από τον εκάστοτε Ειρηνοδίκη Υπηρεσίας όλες τις 
εργάσιμες ημέρες από ώρα 09:00 έως 14:00, πλην των 
υπηρεσιών υπό στοιχεία δ έως και στ, οι οποίες διεκπε- 
ραιώνονται μόνο κάθεΤρίτη, Πέμπτη και Παρασκευή τις 
ίδιες ώρες. Ειδικότερα η λήψη ενόρκων βεβαιώσεων θα 
γίνεται επίσης μόνο κάθεΤρίτη, Πέμπτη και Παρασκευή 
από ώρα 09:00 έως 14:00, πλην εκείνων των ενόρκων 
βεβαιώσεων που πρόκειται να χρησιμοποιηθούν σε αστι¬ 
κές, ποινικές και διοικητικές δίκες, οπότε η λήψη τους 
επιτρέπεται οποιαδήποτε εργάσιμη ημέρα της εβδομά¬ 
δας από ώρα 09:00 έως 14:00. 

3. Οι υπηρεσίες της δημοσίευσης διαθηκών και της 
έκδοσης διαταγής χορήγησης κληρονομητηρίου διεκπε- 
ραιώνονται την πρώτη (1 η) και την τρίτη (3 η) κατά σειρά 
Πέμπτη κάθε μήνα από τον ίδιο δικαστή στον οποίο έχει 
ανατεθεί η εκδίκαση των υποθέσεων εκούσιας δικαιο¬ 
δοσίας της παραγράφου Γ2 του άρθρου 2 του παρόντος 
Κανονισμού. Οι αιτήσεις χορήγησης κληρονομητηρίου 
που χρεώνεται ο ως άνω δικαστής δεν επιτρέπεται να 
υπερβαίνουν τις πέντε (5). Οι προς δημοσίευση διαθήκες 
σε κάθε δικάσιμο δεν θα υπερβαίνουν τις πενήντα (50). 


Άρθρο 6 

1 .Τακτικές δικάσιμοι δεν ορίζονται: α) Κατά την περίο¬ 
δο των δικαστικών διακοπών (ήτοι το διάστημα από 1 η 
Ιουλίου έως 15η Σεπτεμβρίου), β) Κατά τις οριζόμενες 
από το νόμο ημέρες αργίας των Δημοσίων Υπηρεσιών 
και των Δικαστή ρίων ειδικότερα, γ) Κατά τη χρονική πε¬ 
ρίοδο από 19η Δεκεμβρίου κάθε έτους μέχρι και την 
6η Ιανουάριου του επομένου έτους, δ) Κατά τη Μεγάλη 
Εβδομάδα και την εβδομάδα της Διακαινησίμου και ε) 
Τις Τρίτες που περιλαμβάνονται στο χρονικό διάστημα 
από 20 έως 30 Ιουνίου εκάστου έτους. 

2. Κατά την περίοδο των δικαστικών διακοπών δικά¬ 
ζονται κατ’ εξαίρεση οι υποθέσεις που ορίζονται στο 
άρθρο 27 παρ. 1 του Κώδικα Οργανισμού Δικαστηρίων, 
ήτοι: α) υποθέσεις που αφορούν: αα) ασφαλιστικά μέ¬ 
τρα και αναστολή εκτέλεσης, ββ) διαταγές πληρωμής 
και πιστωτικούς τίτλους, γγ) εργατικές διαφορές και δδ) 
απόδοση της χρήσης του μισθίου, καθώς και β) κάθε 
άλλη υπόθεση την οποία ο εκάστοτε Ειρηνοδίκης Υπη¬ 
ρεσίας χαρακτήρισε ως κατεπείγουσα, με Πράξη του. 
Μετά την κατάρτιση των τμημάτων διακοπών του Ειρη¬ 
νοδικείου, ορίζεται από μία έκτακτη δικάσιμος σε κάθε 
τμήμα για την εκδίκαση των παραπάνω υποθέσεων. Ο 
προσδιορισμός της ακριβούς ημερομηνίας της κάθε 
δικασίμου γίνεται με Πράξη του αρχαιοτέρου εκ των 
συνυπηρετούντων στο οικείο τμήμα Δικαστών, η οποία 
πρέπει να εκδοθεί τουλάχιστον δεκαπέντε (15) ημέρες 
πριν την έναρξη του τμήματος, και με τον περιορισμό 
η ημερομηνία αυτή να απέχει τουλάχιστον δεκαπέντε 
(15) ημέρες από την δικάσιμο τόσο του τμήματος που 
προηγείται όσο και του τμήματος που έπεται. Τον μήνα 
Αύγουστο δεν μπορεί να προσδιοριστεί δικάσιμος. Οι 
προσδιοριζόμενες προς εκδίκαση υποθέσεις πρέπει να 
κατανέμονται μεταξύ των δικασίμων συμμέτρως, ώστε 
σε κάθε δικαστή να αναλογεί ο ίδιος αριθμός υποθέσεων, 
ανεξαρτήτως του τμήματος στο οποίο υπηρετεί. Σε κάθε 
περίπτωση, ο αριθμόςτων υποθέσεων που αναλογούν σε 
κάθε δικαστή δεν θα πρέπει να υπερβαίνει τις πέντε (5). 

3. Κατά τη διάρκεια των δικαστικών διακοπών (1 Ιου¬ 
λίου -15 Σεπτεμβρίου) η δημοσίευση των διαθηκών συ¬ 
μπίπτει με τις ημέρες των δικασίμων των τμημάτων κατά 
τα οριζόμενα στην προηγούμενη παράγραφο. Οι προς 
δημοσίευση διαθήκες σε κάθε δικάσιμο των προαναφε- 
ρομένων τμημάτων δε θα υπερβαίνουν τις πενήντα (50). 

4.0 αριθμόςτων αιτήσεων χορήγησης κληρονομητη¬ 
ρίου που χρεώνεται ο κάθε δικαστής την περίοδο των 
δικαστικών διακοπών δεν επιτρέπεται να υπερβαίνει τις 
τρεις (3). 

5. Κατά τον μήνα Αύγουστο δεν εκδίδονται Διαταγές 
Πληρωμής και Διαταγές Απόδοσης Μισθίου. 

Άρθρο 7 

1. Η εκδίκαση των υποθέσεων στο Ειρηνοδικείο Χα¬ 
νιών και το Ειρηνοδικείο Βάμου και οι υπόλοιπες υπη¬ 
ρεσίες αρμοδιότητας του Ειρηνοδίκη θα κατανέμονται 
ισομερώς μεταξύ των υπηρετούντων Δικαστών στο Ει¬ 
ρηνοδικείο Χανίων και το Ειρηνοδικείο Βάμου με πράξη 
του Διευθύνοντος το Πρωτοδικείο Χανίων Προέδρου 
Πρωτοδικών. 

2. Καθήκοντα Προϊσταμένου του Ειρηνοδικείου εκτε- 
λεί ο αρχαιότερος Ειρηνοδίκης Χανίων, ο οποίος αναπλη¬ 
ρώνεται, σε περίπτωση κωλύματος ή απουσίας του, από 
τον επόμενο σε αρχαιότητα Ειρηνοδίκη Χανίων. 

Άρθρο 8 

Η Ολομέλεια των Δικαστών του Ειρηνοδικείου Χανίων 
συγκαλείται από εκείνον που σύμφωνα με την παρ. 2 του 
άρθρου 14 του Κώδικα Οργανισμού Δικαστηρίων και 
Κατάστασης Δικαστικών Λειτουργών (ν. 1756/1988) έχει 
δικαίωμα να την συγκαλέσει, σε ρητή ημέρα και ώρα.Τα 
μέλη της Ολομέλειας καλούνται να παραστούν στην ορι- 
σθείσα συνεδρίαση με έγγραφη πρόσκληση εκείνου που 
την συγκαλεί, η οποία κοινοποιείται σ’ αυτά τουλάχιστον 
πέντε (5) εργάσιμες ημέρες πριν την συνεδρίαση και για 
την παραλαβή της οποίας (πρόσκλησης) υπογράφουν, 
άλλως, αν αυτό είναι αδύνατο, με τηλεφωνική ειδοποίη¬ 
ση επίσης τουλάχιστον πέντε (5) εργάσιμες η μέρες πριν 
την συνεδρίαση από την Προϊσταμένη της Γραμματείας 
του Ειρηνοδικείου, η οποία συντάσσει σχετική βεβαίωση. 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

Άρθρο 9 

1. Η Γραμματεία του Ειρηνοδικείου Χανίων λειτουργεί 
σε ένα και ενιαίο τμήμα. 

2. Η Προϊσταμένη της Γραμματείας του Ειρηνοδικείου 
Χανίων είναι υπεύθυνη, πέραν της διεκπεραίωσης των 
διοικητικών υποθέσεων (τήρηση ατομικών φακέλων- 
μισθοδοσίας, στατιστικών στοιχείων και αλληλογρα- 
φίας-πρωτοκόλλου κλπ.), και για την επιθεώρηση των 
Ληξιαρχείων και των Δικαστικών Επιμελητών, για την 
δημοσίευση των αποφάσεων της Ολομέλειας του Ειρη¬ 
νοδικείου, τη δημοσίευση των πολιτικών αποφάσεων, 
την κατάθεση των ενδίκων μέσων (εφέσεων, εφέσεων/ 
προσφυγών ξένων αρχών, ανακοπών ερημοδικίας, αναι¬ 
ρέσεων, αναψηλαφήσεων και αιτήσεων ανάκλησης, με¬ 
ταρρύθμισης ή τριτανακοπών κ.λπ.), καθώς και για την 
τήρηση των βιβλίων της Υπηρεσίας. Επίσης είναι υπεύθυ¬ 
νη για τις ενέργειες τις σχετικές με τις ετήσιες προμήθειες 
των επίπλων και υλικών (γραφικής ύλης, καθαριότητας 
και συντήρησης μηχανολογικού εξοπλισμού κ.λπ.), κα¬ 
θώς και για τις ενέργειες για κάθε άλλη προμήθεια που 
κρίνεται απαραίτητη για την λειτουργία της υπηρεσίας. 
Η Προϊσταμένη της Γραμματείας, μετά από συνεννόηση 
με τον Προϊστάμενο του Ειρηνοδικείου Χανίων, ορίζει 
ανά τακτά χρονικά διαστήματα, που δεν υπερβαίνουν 
το ένα δικαστικό έτος, το αντικείμενο της εργασίας των 
υπαλλήλων του Ειρηνοδικείου Χανίων, λαμβάνοντας 
υπόψη και τις ειδικές γνώσεις κάθε υπαλλήλου, εφόσον 
δε το επιβάλλουν ειδικές υπηρεσιακές ανάγκες, μπορεί 
να αναθέτει σε υπάλληλο ή υπαλλήλους ορισμένου το¬ 
μέα την εκτέλεση εργασιών που ανήκουν στην αρμοδιό¬ 
τητα άλλου τομέα. Σε περίπτωση αλλαγής τομέα εργασί¬ 
ας, ο υπάλληλος ο εξερχόμενος του τομέα υποχρεούται 
να ενημερώσει πλήρως εντός εύλογου χρονικού διαστή¬ 
ματος τον εισερχόμενο περί του αντικειμένου εργασίας, 
με σκοπό την εύρυθμη λειτουργία της Γραμματείας του 
Δικαστηρίου. 

3. Ο Προϊστάμενος του Ειρηνοδικείου Χανίων δύνα- 
ται με πράξη του να αναθέτει σε έναν ή περισσότερους 


υπαλλήλους του Ειρηνοδικείου Χανίων την εκτέλεση 
εκτάκτων εργασιών που εξέρχονται από το αντικείμενο 
εργασίας που τους έχει ανατεθεί από την Προϊσταμένη 
του Ειρηνοδικείου Χανίων, κατά τα οριζόμενα στην προ¬ 
ηγούμενη παράγραφο του παρόντος άρθρου, εφόσον 
τούτο απαιτείται για την αντιμετώπιση έκτακτων υπη¬ 
ρεσιακών αναγκών του Δικαστηρίου. 

4. Όλοι οι Γραμματείς, πληντης Προϊσταμένης, συμμε¬ 
τέχουν, με τη σειρά, στις συνεδριάσεις για την εκδίκαση 
των υποθέσεων όλων των διαδικασιών και εκτελούν 
όλες τις αναλογούσες στο γραμματέα της έδρας εργα¬ 
σίες (ενημέρωση των πινακίων των υποθέσεων, σύνταξη 
εκθεμάτων των υποθέσεων προς συζήτηση, σύνταξη 
πρακτικών, ενημέρωση των βιβλίων δημοσιεύσεων των 
αποφάσεων κ.λπ.). 

5. Οι υπάλληλοι της Γραμματείας θα συναλλάσσονται 
με το κοινό από τις 08:00 έως τις 13:00 κάθε εργάσιμης 
ημέρας και τον υπόλοιπο χρόνο θα ασχολούνται με την 
διεκπεραίωση εσωτερικών υπηρεσιών. 

6.0 δικαστικός επιμελητής του Ειρηνοδικείου Χανίων 
διενεργεί τις επιδόσεις για τις οποίες είναι αρμόδιος, την 
τακτοποίηση του αρχείου και γενικά εκτελεί τις εξωτε¬ 
ρικές εργασίες (ταχυδρομείο κλπ.) και τις εργασίες που 
του ανατίθενται από τον Ειρηνοδίκη Υπηρεσίας ή τον 
Προϊστάμενο της Γραμματείας. 

ΚΕΦΑΛΑΙΟ ΤΡΙΤΟ 

ΕΙΔΙΚΕΣ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 10 

Υποθέσεις που μέχρι την έναρξη ισχύος αυτού του 
Κανονισμού έχουν προσδιορισθεί να εκδικασθούν σε 
άλλες ημέρες και ώρες, θα εκδικασθούν όπως προσδι¬ 
ορίσθηκαν. 

Άρθρο 11 

Η ισχύς του Κανονισμού αυτού αρχίζει από την επό¬ 
μενη της δημοσίευσης της έγκρισης του με απόφαση 
της Ολομέλειας του Αρείου Πάγου στην Εφημερίδα της 
Κυβέρνησης». 

Κρίθηκε, αποφασίσθηκε και εκδόθηκε, στην Αθήνα, 
στην 1 Ιουνίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 


Αριθμ. 45/2017 (3) 

Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Αργο¬ 
στολιού, που επήλθε με την υπ' αριθμ. 1026/2016 
πράξη της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 1 Ιουνίου 2017, ημέρα Πέμπτη και ώρα 10.ΟΟ', 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 

Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης - Εισηγητής, 
8) Μαρία Γαλάνη-Λεοναρδοπούλου, 9) Βασίλειος Καπε- 
λούζος, 10) Ιωσήφ Τσαλαγανίδης, 11) Ευγενία Προγά- 
κη, 12) Αγγελική Αλειφεροπούλου, 13) Γεώργιος Κοντός, 
14) Βασίλειος Πέππας, 15) Γεώργιος Λέκκας, 16) Ειρήνη 
Καλού, 17) Αρτεμίσια Παναγιώτου, 18) Χρήστος Βρυνιώ- 
της, 19) Δημήτριος Γεώργας, 20) ΔημήτριοςΤζιούβας, 
21) Γεώργιος Αναστασάκος, 22) Ιωάννης Μαγγίνας, 
23) Σοφία Καρυστηναίου, 24) Δήμητρα Κοκοτίνη, 
25) Διονυσία Μπιτζούνη, 26) Γεώργιος Χοϊμές, 27) Αβρο- 
κόμη Θούα, 28) Νικήτας Χριστόπουλος, 29) ΠέτροςΣα- 
λίχος, 30) Ιωάννης Φιοράκης, 31) Ιωάννης Μπαλιτσάρης, 
32) Γεώργιος Παπαηλιάδης, 33) Αλεξάνδρα Κακκαβά, 
34) Παρασκευή Καλαϊτζή, 35) ΝικόλαοςΤσάκος, 36) Ναυ- 
σικά Φράγκου, 37) Μιλτιάδης Χατζηγεωργίου, 38) Μαρία 
Γκανιάτσου, 39)ΜαρίαΤζανακάκη, 40) Μαρία Παπασω- 
τηριου, 41) Νικόλαος Πιπιλίγκας και 42) Μαρία Γεωργίου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου-Βασιλοπούλου και των κωλυομένων αρχαιο- 
τέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα 
Κουφιάδου, αναπληρώτρια Προϊσταμένη Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α’ ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μητηςυπ'αριθμ. 1026/2016 πράξης της 
Ολομέλειας του Ειρηνοδικείου Αργοστολιού, και η οποία 
διαβιβάσθηκε με το υπ' αριθμ. 51 /24-1 -2017 έγγραφο της 
ΠροϊσταμένηςτηςΓραμματείαςτου Ειρηνοδικείου Αργο¬ 
στολιού Αμαλίας Λυκιαρδοπούλου, το οποίο έχει ως ακο¬ 
λούθως: «Σας διαβιβάζομε την υπ' αρ. 1026/2016 Πράξη 
του Ειρηνοδικείου Αργοστολιού, για δικές σας ενέργειες». 


Ο Εισηγητής - Αρεοπαγίτης Αντώνιος Ζευγώλης, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο της Προϊσταμένης της Γραμματείας του 
Ειρηνοδικείου Αργοστολιού και β. την υπό κρίση υπ’ 
αριθμ. 1026/2016 Πράξη της Ολομέλειας του ως άνω 
Ειρηνοδικείου, εισηγήθηκε την έγκριση της υπό κρίση 
Πράξης, όπως αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Αθανάσιος Κα¬ 
τσιρώδης ανέπτυξε την πρόταση του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρηνο¬ 
δικείου Αργοστολιού, με την υπ' αριθ. 1026/2016 Πράξη 
της, αποφάσισε την κατάρτιση του Κανονισμού Εσωτερι¬ 
κής Υπηρεσίας του Ειρηνοδικείου Αργοστολιού. 

Στη συνέχεια, η Ολομέλεια, μετά από ανταλλαγή από¬ 
ψεων των μελών της, έκρινε, ομόφωνα, ότι πρέπει να 
εγκριθεί η γενόμενη με την υπ' αριθ. 1026/2016 Πράξη 
της Ολομέλειας του Ειρηνοδικείου Αργοστολιού κατάρ¬ 
τιση του Κανονισμού Εσωτερικής Υπηρεσίας του Ειρη¬ 
νοδικείου Αργοστολιού, όπως ειδικότερα ορίζεται στο 
διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την κατάρτιση του Κανονισμού Εσωτερικής 
Υπηρεσίας του Ειρηνοδικείου Αργοστολιού, η οποία 
επήλθε με την υπ' αριθμ. 1026/2016 Πράξη της Ολομέ¬ 
λειας του Ειρηνοδικείου Αργοστολιού, ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΕΙΡΗΝΟΔΙΚΕΙΟΥ-ΠΤΑΙΣΜΑΤΟΔΙΚΕΙΟΥ 

ΑΡΓΟΣΤΟΛΙΟΥ 

ΜΕΡΟΣ ΠΡΩΤΟ- ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΤΟΥ ΕΙΡΗΝΟΔΙΚΕΙΟΥ-ΠΤΑΙΣΜΑΤΟΔΙΚΕΙΟΥ 
ΑΡΓΟΣΤΟΛΙΟΥ 

ΚΕΦΑΛΑΙΟ ΠΡΩΤΟ: ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΤΟΥ ΕΙΡΗΝΟΔΙΚΕΙΟΥ ΑΡΓΟΣΤΟΛΙΟΥ 

Άρθρο 1 

Ο Ειρηνοδίκης που διευθύνει το Δικαστήριο μπορεί 
να αναπληρώνεται ως προς τις αρμοδιότητες του σχε¬ 
τικά με την Διεύθυνση του Ειρηνοδικείου ύστερα από 
πράξη του, από τον εκάστοτε Ειρηνοδίκη Υπηρεσίας, 
όπως αυτός κάθε φορά ορίζεται με πράξη του Προέδρου 

Πρωτοδικών του Πρωτοδικείου Κεφαλληνίας στο ρυθ¬ 
μιστικό πλαίσιο των διατάξεων των άρθρων 5,6,6Α και 
15 του ν. 1756/1988. 

Άρθρο 2 

Όλοι οι δικαστές εκ περιτροπής, όταν εκτελούν καθή¬ 
κοντα Ειρηνοδίκη Υπηρεσίας: 

α. Εκδίδουν διαταγές πληρωμής και απόδοσης μισθίου 

β. Εκδίδουν τις πράξεις που προβλέπονται στις διατά¬ 
ξεις περί εκούσιας δικαιοδοσίας (δημοσίευση διαθηκών, 
έκδοση κληρονομητηρίων, αναγνώριση και τροποποίη¬ 
ση σωματείων κλπ) πλην όσων προσδιορίζονται για να 
εκδικαστούν σε τακτική δικάσιμο 

γ. Εκδικάζουν τις αιτήσεις ασφαλιστικών μέτρων 
περί εγγραφής προσημειώσεων, τις αιτήσεις παροχής 
νομικής βοήθειας, τα αιτήματα έκδοσης προσωρινών 
διαταγών. 

Άρθρο 3 

1. Προσδιορίζονται δύο τακτικές πολιτικές δικάσιμοι 
με υποθέσεις όλων των διαδικασιών ανά μήνα εκτός των 
μηνών Σεπτεμβρίου και Δεκεμβρίου κατά τους οποίους 
ορίζεται μία πολιτική δικάσιμος, ανεξάρτητα από τον 
ορισμό των τμημάτων διακοπών. 

2. Η τακτική πολιτική δικάσιμος ορίζεται ημέρα Δευ¬ 
τέρα από τον Ειρηνοδίκη που προΐσταται του Ειρηνο¬ 
δικείου λαμβανομένων υπ' όψιν και των αναγκών των 
πολιτικών, των διοικητικών και ποινικών δικαστηρίων 
του νομού Κεφαλληνίας που συνεδριάζουν στην ίδιες 
αίθουσες με αυτό. 

3. Η Ολομέλεια του Δικαστηρίου μπορεί με απόφαση 
της να μεταβάλλει την ημέρα της εβδομάδος κατά την 
οποία στο μέλλον θα ορίζονται τακτικές δικάσιμοι, προ- 
κειμένου να γίνει ο απαραίτητος συντονισμός για την 
εκδίκαση των υποθέσεων των άλλων πολιτικών, διοικη¬ 
τικών και ποινικών δικαστηρίων του νομού Κεφαλληνίας. 

4. Σε κάθε τακτική δικάσιμο προσδιορίζονται προς 
εκδίκαση. 

1. Αιτήσεις Ασφαλιστικών μέτρων: τρεις (3). 

2. Υποθέσεις Εκούσιας Δικαιοδοσίας του ν. 3869/2010: 
δώδεκα (12). 

3. Υποθέσεις Εκούσιας Δικαιοδοσίας: τέσσερις (4). 

4. Υποθέσεις Ειδικής Διαδικασίας (πλην ανακοπών): 
πέντε (5). 

5. Υποθέσεις Ειδικής Διαδικασίας (Ανακοπές): τρεις (3). 

6. Υποθέσεις που δικάζονται με τις διατάξεις περί Μι- 
κροδιαφορών τέσσερις: (4). 

7. ΥποθέσειςΤακτικής Διαδικασίας: συνολικά οκτώ (8) 
και εξ αυτών έως πέντε (5) υποθέσεις εισαχθείσες μετά 
την 1.1.2016. 

5. Καθ' υπέρβαση του αριθμού των υποθέσεων της 
παρ. 4 ο Ειρηνοδίκης που διευθύνει το Δικαστήριο μπο¬ 
ρεί να προσδιορίζει υποθέσεις όλων των διαδικασιών 
κατόπιν αιτήσεως προτιμήσεως, ωστόσο οι προς εκδίκα¬ 
ση υποθέσεις δεν μπορούν να υπερβαίνουν τις σαράντα 
πέντε (45) ανά δικάσιμο. Σε επείγουσες περιπτώσεις κατά 
τη διάρκεια του δικαστικού έτους μπορούν να προσδι- 
ορισθούν επιπλέον υποθέσεις κατά το άρθρο 15 παρ. 7 
του ν. 1759/1988. 


6.0 Ειρηνοδίκης που διευθύνει το δικαστήριο ορίζει, 
εφόσον προβλέπεται από τον Κώδικα Πολιτικής Δικονο¬ 
μίας, τις υποθέσεις ανά Ειρηνοδίκη, οι οποίες δεν μπο¬ 
ρούν μηνιαίως να υπερβαίνουν συνολικά τις είκοσι έξι 
(26). Η εκδίκαση των υποθέσεων αυτών γίνεται κατά τις 
τακτικές δικάσιμους με την επιφύλαξη της παραγράφου 
9 του παρόντος. Ο μέγιστος αριθμός οριζόμενων υπο¬ 
θέσεων ανά διαδικασία έχει ως εξής: 

1. Αιτήσεις Ασφαλιστικών μέτρων: δύο (2). 

2. Υποθέσεις Εκούσιας Δικαιοδοσίαςτου ν. 3869/2010: 
επτά (7). 

3. Υποθέσεις Εκούσιας Δικαιοδοσίας: τέσσερις (4). 

4. Υποθέσεις Ειδικής Διαδικασίας (πλην ανακοπών): 
τρεις (3). 

5. Υποθέσεις Ειδικής Διαδικασίας (Ανακοπές): δύο (2). 

6. Υποθέσεις που δικάζονται με τις διατάξεις περί Μι- 
κροδιαφορών τρεις: (3). 

7. ΥποθέσειςΤακτικής Διαδικασίας: πέντε (5). 

Για την εφαρμογή της παρούσας παραγράφου δεν συ¬ 
νυπολογίζεται ο αριθμός των υποθέσεων του άρθρου 2 
του παρόντος ενώ λαμβάνεται υπ' όψιν από τον Ειρη¬ 
νοδίκη που διευθύνει το δικαστήριο και ο αριθμός των 
οριζόμενων υποθέσεων ανά Ειρηνοδίκη του Ειρηνοδι¬ 
κείου Σαμαίων. 

7. Καθ' υπέρβαση του αριθμού των υποθέσεων της 
παραγράφου 6 ο Ειρηνοδίκης Υπηρεσίας μπορεί ορίζει 
ανά δικαστή υποθέσεις ασφαλιστικών μέτρων ή υπο¬ 
θέσεις των λοιπών διαδικασιών στην περίπτωση της 
παραγράφου 5. 

8. Η εκδίκαση των αιτημάτων του αρ. 5 του ν. 3869/2010 
γίνεται ημέρα Παρασκευή και λαμβάνει χώρα στο γρα¬ 
φείο του Ειρηνοδίκη Υπηρεσίας η ώρα 9.00 χωρίς την 
παρουσία γραμματέα εκτός αν κρίνει απαραίτητη την 
παρουσία του ο Ειρηνοδίκης Υπηρεσίας, και εφόσον 
δεν υπάρξει ειδική περί τούτου ρύθμιση με μελλοντική 
τροποποίηση του ανωτέρω νόμου. 

9.0 Ειρηνοδίκης που διευθύνει το Δικαστήριο μπορεί 
να ορίζει και εμβόλιμες δικάσιμους με υποθέσεις όλων ή 
κάποιων διαδικασιών κατά τη διάρκεια του δικαστικού 
έτους πλην των χρονικών περιόδων του άρθρου 5 του 
παρόντος. 

Άρθρο 4 

1. Για την εκδίκαση των αιτήσεων προσημείωσης και 
την διενέργεια των ενόρκων βεβαιώσεων, μπορεί να 
ορίζεται από τον Ειρηνοδίκη υπηρεσίας συγκεκριμένη 
ημέρα ανά εβδομάδα, με σχετική ανακοίνωση του, η 
οποία τοιχοκολλείται με επιμέλεια της Γραμματείας του 
Δικαστηρίου στο κατάστημα του Ειρηνοδικείου. 

2. Κατά την κρίση του Ειρηνοδίκη Υπηρεσίας, αιτήσεις 
ασφαλιστικών μέτρων (πλην των ασφαλιστικών μέτρων 
νομής) και υποθέσεις εκούσιας δικαιοδοσίας με επείγο¬ 
ντα χαρακτήρα μπορούν να προσδιορίζονται προς εκδί¬ 
καση είτε σε τακτική δικάσιμο είτε σε έκτακτη δικάσιμο. 

Άρθρο 5 

Τακτικές δικάσιμοι δεν ορίζονται: α) κατά την περίο¬ 
δο των δικαστικών διακοπών (από 1 Ιουλίου μέχρι 15 
Σεπτεμβρίου), β) κατά την περίοδο από 20 Δεκεμβρίου 

μέχρι και 7 Ιανουάριου του επόμενου χρόνου, γ) κατά τη 
Μεγάλη Εβδομάδα και την Εβδομάδα της Διακαινησίμου. 

Άρθρο 6 

Κατά την περίοδο των δικαστικών διακοπών δικάζο¬ 
νται κατ' εξαίρεση οι υποθέσεις που αναφέρονται στο 
άρθρο 27 παρ. 1 του ν. 1756/1988 όπως αυτό κάθε φορά 
ισχύει. Ο προσδιορισμός των δικασίμων του Τμήματος 
Διακοπών γίνεται από τον Ειρηνοδίκη που διευθύνει το 
Δικαστήριο εντός τριών (3) εργάσιμων ημερών από την 
κοινοποίηση σε αυτόν της απόφασης της Ολομέλειας 
του Πρωτοδικείου Κεφαλληνίας σχετικά με τις οριζό¬ 
μενες υπηρεσίες κατά την περίοδο των δικαστικών δι¬ 
ακοπών. Σχετική ανακοίνωση τοιχοκολλείται με ευθύνη 
της Γραμματείας στο κατάστημα του Ειρηνοδικείου και 
κοινοποιείται στον Δικηγορικό Σύλλογο Κεφαλληνίας. 

Άρθρο 7 

Για τις αγωγές επί υποθέσεων τακτικής διαδικασίας που 
κατατίθενται μετά την 1-1 -2016 τηρείται ξεχωριστό πινά¬ 
κιο απότη θέση σε ισχύ του παρόντος.Τα ήδη υφιστάμενα 
πινάκια της τακτικής διαδικασίας διατηρούνται μόνο για 
τις υποθέσεις που κατατέθηκαν μέχρι την 31-12-2015. 

ΚΕΦΑΆΑΙΟ ΔΕΥΤΕΡΟ: 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ 

ΤΟΥ ΠΤΑΙΣΜΑΤΟΔΙΚΕΙΟΥ ΑΡΓΟΣΤΟΛΙΟΥ 

Άρθρο 8 

Ο Ειρηνοδίκης Υπηρεσίας όπως αυτός κάθε φορά ορί¬ 
ζεται με πράξη του Προέδρου Πρωτοδικών του Πρω¬ 
τοδικείου Κεφαλληνίας είναι ταυτόχρονα και Πταισμα- 
τοδίκης Υπηρεσίας και συμμετέχει, όπου απαιτείται, ως 
εκπρόσωπος της Εισαγγελικής Αρχής σε αστυνομικές 
έρευνες. 

Άρθρο 9 

Ι.Το Πταισματοδικείο Αργοστολιού συνεδριάζει στην 
έδρα του Πταισματοδικείου και ώρα 9.00, μία φορά ανά 
δύο μήνες και σε κάθε περίπτωση οι συνεδριάσεις του 
Πταισματοδικείου δεν μπορούν να απέχουν μεταξύ τους 
για χρονικό διάστημα πλέον των τριών μηνών, χωρίς να 
συνυπολογίζεται σε αυτό το διάστημα των δικαστικών 
διακοπών. Ο Πταισματοδίκης που διευθύνει το Δικαστή¬ 
ριο μπορεί να ορίσει ποινικές δικάσιμους και σε συντο¬ 
μότερα χρονικά διαστήματα εφόσον το κρίνει αναγκαίο 
ιδίως σε περιπτώσεις συσσωρεύσεως υποθέσεων προς 
εκδίκαση. 

2. Η ποινική δικάσιμοςτου Πταισματοδικείου ορίζεται 
την τρίτη Πέμπτη του μήνα ή αν το επιτρέπουν οι ανά¬ 
γκες των λοιπών δικαστηρίων που συνεδριάζουν στις 
ίδιες αίθουσες, οποιαδήποτε Πέμπτη του μήνα, από 
τον Πταισματοδίκη που προΐσταται του Δικαστηρίου. 
Σχετική ανακοίνωση με επιμέλεια της Γραμματείας του 
Δικαστηρίου κοινοποιείται στους αρμόδιους Δημοσίους 
Κατηγόρους. 


Η Ολομέλεια του Δικαστηρίου μπορεί με απόφασή 
της να μεταβάλλει την ημέρα της εβδομάδος κατά την 
οποία στο μέλλον θα ορίζονται δικάσιμοι, προκειμένου 
να γίνει ο απαραίτητος συντονισμός για την εκδίκαση 
των υποθέσεων των άλλων πολιτικών, διοικητικών και 
ποινικών δικαστηρίων του νομού Κεφαλληνίας. 

Άρθρο 10 

Δικάσιμοι δεν ορίζονται α) κατά την περίοδο των δι¬ 
καστικών διακοπών (από 1 Ιουλίου μέχρι 15 Σεπτεμβρί¬ 
ου), β) κατά την περίοδο από 20 Δεκεμβρίου μέχρι και 
7 Ιανουάριου του επόμενου χρόνου, γ) κατά τη Μεγάλη 
Εβδομάδα και την Εβδομάδα της Διακαινησίμου. 

Άρθρο 11 

1. Ο Ειρηνοδίκης - Πταισματοδίκης που διευθύνει το 
Δικαστήριο και σε συνεννόηση με αυτόν ο Ειρηνοδίκης- 
Πταισματοδίκης Υπηρεσίας σε επείγουσα περίπτωση, 
χρεώνει τις εισερχόμενες παραγγελίες για διενέργεια 
προανάκρισης ή προκαταρκτικής εξέτασης προς περαί- 
ωση (και τις αντίστοιχες δικογραφίες) στους Ειρηνοδί- 
κες-Πταισματοδίκεςτου Δικαστηρίου. Με επιμέλεια της 
Γραμματείας του Δικαστηρίου τηρείται βιβλίο (σε έντυπη 
ή ηλεκτρονική μορφή) με τις εισερχόμενες, εξερχόμενες 
και περαιωθείσες δικογραφίες και τη χρέωση τους ανά 
Δικαστή. 

2. Σε περίπτωση που επείγει η περαίωση κάποιας πα¬ 
ραγγελίας, οι απαραίτητες ενέργειες μπορούν να γίνουν 
από τον Ειρηνοδίκη-Πταισματοδίκη Υπηρεσίας. 

ΜΕΡΟΣ ΔΕΥΤΕΡΟ: 

ΓΡΑΜΜΑΤΕΙΑ ΕΙΡΗΝΟΔΙΚΕΙΟΥ- 

ΠΤΑΙΣΜΑΤΟΔΙΚΕΙΟΥ ΑΡΓΟΣΤΟΛΙΟΥ 

Άρθρο 12 

1. Στο Ειρηνοδικείο και στο Πταισματοδικείο Αργο¬ 
στολιού λειτουργεί ενιαίο Τμήμα Γραμματείας. Ο προϊ¬ 
στάμενος της Γραμματείας κατανέμει τα αντικείμενα της 
εργασίας των υπαλλήλων της Γραμματείας του Δικαστη¬ 
ρίου ανάλογα με τις υπηρεσιακές ανάγκες στα πλαίσια 
της κείμενης νομοθεσίας ύστερα από σχετική ενημέρω¬ 
ση του Ειρηνοδίκη που διευθύνει το Δικαστήριο. Κατά 
την έναρξη εφαρμογήςτου παρόντος Προϊσταμένη της 
Γραμματείας του Ειρηνοδικείου και Πταισματοδικείου 
Αργοστολιού είναι η Αμαλία Λυκιαρδοπούλου δυνάμει 
της υπ' αριθ. 86653/2007 απόφασης του Υπουργείου 
Δικαιοσύνης. 

2.0 προϊστάμενος της Γραμματείας οφείλει να χορηγεί 
κατόπιν αιτήσεωςτου υπαλλήλου βεβαίωση σχετικά με 
το αντικείμενο εργασίας του. 

Κρίθηκε, αποφασίσθηκε και εκδόθηκε, στην Αθήνα, 
στην 1 Ιουνίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 

